|  |
| --- |
|  |
| CRNA GORA |
| Ministarstvo rada i socijalnog staranja |

Broj:

30. 04. 2020. godine

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2021. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
	1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
| **** | **zaštita lica sa invaliditetom** |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): |

1. **PRIORITETNI PROBLEMI I POTREBE KOJE TREBA RIJEŠITI U 2021. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Prioritetni problem u oblasti zaštite lica sa invaliditetom, čijem rješavanju će Ministarstvo i u 2021. godini u okviru svojih nadležnosti doprinijeti u saradnji sa NVO-om je **nedostatak iIili nedovoljna zastupljenost, razvijenost integrisanih usluga socijalne i dječje zaštite.**Veliki broj djece sa smetnjama i teškoćama u razvoju i mladih, odraslih i starih lica s invaliditetom nisu u prilici da se integrišu u zajednicu zbog nedovoljne podrške razvoju njihovih kapaciteta, koji doprinose većoj samostalnosti u svakodnevnom funkcionisanju. Pri tom, opterećenje i negativne psihičke posledice izazvane povećanom brigom o djetetu sa smetnjama i teškoćama u razvoju, kao i mladom, odraslom i starom licu sa invaliditetom su takođe negativni ishodi porodica, koje samostalno brinu o svojim članovima. Neophodno unapređenje položaja lica sa invaliditetom u Crnoj Gori i njihovo uključivanje u sve oblasti društva na ravnopravnoj osnovi. Usluge socijalne i dječje zaštite dobijaju sve značajniju ulogu, iako još uvijek nije moguće govoriti o potpunom obuhvatu svih lica s invaliditetom koje imaju ovakve potrebe, za šta će biti nužno osigurati veći obim usluga podrške u sredini u kojoj lice s invaliditetom živi, a koje bi trebale svakoj osobi pružiti podršku u onoj mjeri koja će joj osigurati ostanak i uspješno aktivno učestvovanje u lokalnoj zajednici, bolji kvalitet života, ali i pravo na sopstveno određenje i izbor. Do sada je osnovano 15 dnevnih centara, i to: Pogorica, Cetinje, Berane, JU Dječji dom „Mladost” Bijela, Danilovgrad, Herceg Novi, Plav, Mojkovac, Nikšić, Pljevlja, Rožaje, Ulcinj, Bijelo Polje, Budva i Kotor. U cilju razvoja usluga za starija lica u okviru JU Doma za stare „Grabovac” u Risnu otvoren je dnevni boravak za odrasla i stara lica sa invaliditetom, sa posebnimfokusom na dementne korisnikePomoć u kući za stara lica koja je uspostavljena u 15 opština Crne Gore (sjeverni I centralni region) kroz angažman 120 gerontodomaćica uključeno je 1.200 korisnika. **Usluge podrške za život u zajednici** obuhvataju aktivnosti koje podržavaju boravak korisnika u porodici ili neposrednom okruženju. Usluge podrške za život u zajednici su: dnevni boravak, pomoć u kući, stanovanje uz podršku, svratište, personalna asistencija, tumačenje i prevođenje na znakovni jezik i druge usluge podrške za život u zajednici. Imajući u vidu da da je razvoj ovih usluga još uvijek u fazi razvoja, iako je usluga dnevnog boravka na većem nivou razvijenosti, ostale usluge su nedovoljno razvijene, a često i nedovoljno dostupne osobama sa invaliditetom, potreban je dodatni napor kako bi se ovim licima obezbijedila podrška za život u zajednici.Od posebnog značaja je i realizacija preporuka upućenih od strane Komiteta UN-a za prava osoba sa invaliditetom, a posebno sledeće:* Čl. 7. „(b) Preduzme mjere usmjerene na deinstituconalizaciju djece i izdvoji sva potrebna sredstva da bi osigurala da ona imaju pristup svim servisima u zajednici umjesto u dnevnim centrima ili bilo kom drugom izdvojenom okruženju; (c) Obezbijedi svoj djeci s invaliditetom, nezavisno od vrste oštećenja ranu intervenciju i razvojne servise u saradnji sa predstavničkim udruženjima roditelja djece s invaliditetom, i na lokalnom nivou, u skladu s Konvencijom; i (d) Razvije efektivne kvalitetne servise podrške u zajednici za roditelje koji se brinu o djeci s invaliditetom;“
* Čl. 12. Promijeni režim za donošenje odluka i starateljstva jer se i dalje ograničava ostvarivanje različitih prava osobama s invaliditetom zbog čega je visok broj OSI kojima je oduzeta poslovna sposobnost, te su zbog toga lišeni svog punog poslovnog kapaciteta. U tom pogledu, neophodno je u potpunosti uskladiti legislativu sa Konvencijom i zamijeni postojeće režime starateljstva i zamjenskog donošenja odluka sistemom podržanog donošenja odluka koje u potpunosti poštuje autonomiju, integritet, dostojanstvo, želje i prioritete osobe i uspostaviti transparentne i efektivne pravne ljekove za osobe kojima je oduzeta poslovna sposobnost;
* Čl. 19. „Komitet urgira da država potpisnica usvoji sveobuhvatnu strategiju deinstitucionalizacije s jasno definisanim rokovima za efektivnu deinstitucionalizaciju i da izdvoji adekvatna sredstva za njenu implementaciju. Takođe se preporučuje državi potpisnici da: (a) Se posveti ne gradnji novih institucija ili drugih oblika izdvojenih okruženja i da umjesto toga razvije širok spektar usluga u zajednici, uključujući i lokalni nivo, koje odgovaraju potrebama osoba s invaliditetom i poštuju autonomiju, izbore, dostojanstvo i privatnost osobe i koji uključuju vršnjačku podršku i druge alternative medicinskom modelu mentalnog zdravlja; (b) Prekine koncept odmora u drugim institucijama i osigura da osobe sa invaliditetom mogu da provedu odmor u zajednici; i (c) Osigura uključivanje osoba s invaliditetom i njihovih predstavničkih organizacija u svim etapama razvoja strategija i šema samostalnog života.“
* Čl. 20. „poboljša transparentan pristup asistivnim uređajima i tehnologijama kao i da osigura pristupačne i fer šeme za refundaciju kako bi se spriječili sve dodatne troškove i/ili administrativna opterećenja za osobe s invaliditetom.“
* Čl. 28. „(a) redovno prati životne troškove osoba s invaliditetom i da u skladu s tim usklađuje socijalna davanja za osobe s invaliditetom; (b) Da u skladu sa stavom 41 (d) zaključnih razmatranja Komiteta za eliminaciju svih oblika nasilja nad ženama podiže svijest o važnosti ekonomske nezavisnosti žena s invaliditetom, uspostavi odgovarajuće procedure koje omogućavaju ženama s invaliditetom da prijave slučajeve kada su im primanja ili socijalna davanja oduzeta od strane članova porodice i da osigura da su socijalna davanja data direktno ženama s invaliditetom, a ne članovima njihovih porodica; (c) Da preduzme sve neophodne mjere, uključujući i legislativne, da osigura da je pravo na alimentaciju ženama s invaliditetom koje su napuštene od strane partnera uredno primijenjeno i da te žene, ukoliko žive ispod granice siromaštva dobijaju adekvatna socijalna primanja; i (d) Da prikupi podatke o svoj djeci s invaliditetom na lokalnom nivou i da obezbijedi da svako dijete ima pristup socijalnim davanjima na osnovu invaliditeta da bi imalo standard života iznad najnižeg životnog standarda.“
* Čl. 31. „da uspostavi jedinstven i sveobuhvatan sistem za prikupljanje, analizu i širenje podataka o stanju osoba s invaliditetom, razvrstane po polu, uzrastu, nacionalnosti, vrsti oštećenja, socioekonomskom statusu, zaposlenosti, mjestu prebivališta, kao i o barijerama s kojima se osobe s invaliditetom sreću u društvu. Komitet takođe preporučuje državi potpisnici da se služi metodologijom i pitanjima Vašingtonske grupe za statistiku u oblasti invaliditeta.

**Ono što je prioritetno propisano je članom 62 Zakona o socijalnoj i dječjoj zaštiti, a to su usluge podrške za život u zajednici, čijem će razvoju doprinijeti projekti i programi nevladinih organizacija, koji se u 2021. godini planiraju realizovati po javnom konkursu navedenom u sektorskoj analizi. Usluge podrške za život u zajednici su: Usluge dnevnog boravka; usluge stanovanje uz podršku; usluga pomoć u kući; usluge svratišta i usluge personalnog asistenta. Navedene usluge nisu dovoljno razvijene u sistemu socijalne i dječje zaštite, a od primarnog su značaja za potpuno učešće lica sa invaliditetom u društvenoj zajednici.** **Organizacije civilnog sektora će kroz poštovanje normativnih okvira, a koji se tiču ispunjavanja niza standarda u pogledu prostora, stručnih radnika i stručnog rada, kada je u pitanju dnevni boravak, pomoć u kući, stanovanje uz podršku, personalna asistencija, i druge usluge podrške za život u zajednici, raditi na uklanjanju socijalnih prepreka što će voditi ka nesmetanom obavljanju svakodnevnih životnih aktivnosti od značaja za uključivanje u život u zajednici i uspješno napredovanje lica sa invaliditetom.****Očekuje se da će nevladine organizacije koje imaju licencu za pružanje navedenih usluge i one koje će u budućem periodu dobiti istu, povećati kvalitet usluga iz domena socijalne i dječje zaštite, ali i sam kvalitet života osoba sa invaliditetom. Takođe nevladine organizacije svojim projektima mogu doprinijeti inovatnim uslugama u socijalnoj i dječjoj zaštiti, te na taj način doprinijeti rješavanju problema nedostatka određenih usluga socijalne zaštite. Ove usluge mogu biti osmišljene i u direktnoj komunikaciji NVO sa ciljnim grupama.** |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| * Informacije o sprovođenju Strategije za integraciju osoba/lica sa invaliditetom u Crnoj Gori i Akcionog plana za 2008, 2009, 2010., 2011., 2012., 2013., 2014., 2015., 2016., 2017. 2018. i 2019. godinu;
* Inicijalni izvještaj Crne Gore o primjeni Konvencije o pravima osoba sa invaliditetom;
* Nacionalni izvještaj o položaju OSI u Crnoj Gori
* Komparativna analiza strategija za osobe sa invaliditetom
* Preporuke Komiteta UN za prava osoba s invaliditetom
 | * Direktorat za socijalno staranje i dječju zaštitu, Ministarstvo rada i socijalnog staranja;

 <http://www.minradiss.gov.me/biblioteka/izvjestaji>* Direktorat za socijalno staranje i dječju zaštitu, Ministarstvo rada i socijalnog staranja

 <http://www.minradiss.gov.me/biblioteka/izvjestaji>* Udruženje paraplegičara Crne Gore i Savez slijepih Crne Gore
* Udruženje paraplegičara Crne Gore
* Ministartvo rada i socijalnog staranja

[www.minradiss.gov.me](http://www.minradiss.gov.me) |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| * Međunarodna Konvencija o pravima osoba s invaliditetom;
* Ustav Crne Gore;
* Zakon o socijalnoj i dječjoj zaštiti;
* Strategija za integraciju osoba s invaliditetom u Crnoj Gori 2008-2016;
* Strategija za integraciju lica sa invaliditetom u Crnoj Gori 2016-2020 s Akcionim planom za 2018-2019;
* Strategija razvoja sistema socijalne i dječje zaštite 2013-2017
* Nacionalni plan akcije za djecu 2013-2017
 | * Član 3 Opšta načela; Član 7; Član 19
* Član 68 Zaštita lica sa invaliditetom
* Član 4 Cilj socijalne i dječje zaštite, Član 60 Vrste usluga; Član 62 Usluge za podršku za zivot u zajednici
* Socijalna zaštita

 4.1. socijalna i dječja zaštita Akcioni plan Strategije za integraciju osoba sa invaliditetom u Crnoj Gori;* Socijalna zaštita

Akcioni plan Strategije za integraciju lica sa invaliditetom u Crnoj Gori 2016-2017Akcioni plan Strategije za integraciju lica sa invaliditetom u Crnoj Gori 2018-2019* Sistem socijalne i dječje zaštite

Obezbjeđivanje kvalitetnih usluga u socijalnoj i dječjoj zaštiti* STRATEŠKI CILJ 4. Uspostaviti savremen i stabilan sistem socijalne zaštite djece i njihovih porodica.

Specifični cilj 4. 3: Razvijen sistem podrške djeci sa smetnjama i teškodama u razvoju i njihovim porodicama. |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Licencirane nevladine organizacije će pružati usluge dnevnog boravka, personalnog asistenta, pomoći u kući i svratišta i stanovanje uz podršku licima sa invaliditetom koje su prijeko potrebne za normalno funkcionisanje lica sa invaliditetom. U vezi sa realizacijom preporuka UN-a : Čl. 7. (b) - Uspostavljanje pojedinačnih sistema prikupljanja i baza podataka koji se odnose na ostvarivanje specifičnih prava djece (c) povećanje obima pružanja usluga NVO u oblasti prava djeteta i unaprijeđenje kvaliteta tih usluga (d) organizovanje obuka za roditelje djece s invaliditetom;- Organizovanje raznih treninga, edukacija i obuka zaposlenim u Centrima za socijalni rad i drugim ustanovama socijalne i dječije zaštite o institutu podržanog odlučivanja umjesto inastituta zamjenskog odlučivanja s ciljem podizanja svijesti o konceptu ljudskih prava Osi i garancijama međunarodnih standarda u ovoj oblasti. kako bi se obučavali nadležni pojedinci, posebno službenici zaduženi za sprovođenje zakona, kako bi isti bili usklađeni sa Konvencijom.**Čl. 19. - Povećanje obima pružanja usluga NVO u oblasti prava OSI i unaprijeđenje kvaliteta tih usluga.**Čl. 28. - Istraživanje i analiziranje socioekonomskog položaja osoba s invaliditetom u društvu kako bi se preuzimale adekvatne mjere s ciljem smanjenja dodatnih troškova koji su prouzrokovani samim invaliditetom;-Osigurati da žene s invaliditetom imaju jednak pristup svim pravima garantovanim Konvencijom na način što će se poboljšati njihovo efektivno učešće i konsultacije s organizacijama osoba s invaliditetom, kroz pružanje podrške besplatnog pravnog savjetovališta.Čl. 31. Prikupljanje jedinstvene statistike o OSI i podrška uspostavljanje registra OSI. | * 2 nova dnevna boravka za OSI;
* 6 novih licenci nevladinih organizacija za pružanje usluga iz domena socijalne i dječje zaštite u 2021. godini;
* angažovano najmanje 15 personalnih asistenta u 2021. godini;
* najmanje 15 novih korisnika usluga personalnog aistenta;
* najmanje 20 novih korisnika usluga pomoći u kući;
* ostvarena pomoć NVO u kreiranju baze podataka o licima sa invaliditetom;
* održano najmanje 5 obuka za CSR i druge ustanove u 2020. godini o institutu podržanog odlučivanja;
* najmanje 30 zaposlenih u CSR i drugim ustanovama prošlo obuke u 2020. godini o institutu podržanog odlučivanja;
* sprovedeno istraživanje o socio-ekonomskom položaju OSI
* oko 30 % žena OSI uključeno u realiazciju projektnih aktivnosti.
 | Izvještaji NVOIzvještaji monitoring timaEvidencije korisnika uslugaDrugi izvori verifikacije realizacije pojedinih projektnih aktivnosti |

1. **OSTVARIVANJE STRATEŠKIH CILJEVA**
	1. Navesti ključne strateške ciljeve iz sektorske nadležnosti čijem će ostvarenju u 2020. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2021. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| * Unaprijeđeni vaninstitucijalni oblici podrške licima sa invaliditetom;
* Pluralizam usluga;
* Integracija djece sa smetnjama i teškoćama u razvoju, kao i mladih, odraslih i starih lica sa invaliditetom u društvenu zajednicu u što većoj mogućoj mjeri
* Realizacija preporuka UN Komiteta za prava OSI
 | Kao što je već navedeno, usluge socijalne i dječje zaštite nisu dovoljno razvijene za lica sa invaliditetom. Pružanjem usluga dnevnog boravka, pomoći u kući, stanovanja uz podršku, svratišta i personalnog asistenta od strane nevladinih organizacija koje će za to imati licencu licima sa invaliditetom se pruža mogućnost da budu više uključeni u društevu zajednicu. Takođe, uključujući nevladin sektor u pružanju usluga socijalne i dječje zaštite dobijamo pluralizam usluga i vaninstiucionalnu zaštitu OSI.  |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
	1. Navesti javne konkurse koji se predlažu za objavljivanje u 2021. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  |  Iznos | Drugi donatori s kojima je potrebno koordinirati oblasti finansiranja |
| **“Razvoj usluga podrške za život u zajednici za djecu sa smetnjama u razvoju i lica sa invaliditetom”** | 400.000,00e |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2021. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekata, koji će se finansirati putem javnog konkursa su djeca sa smetnjama i teškoćama u razvoju i mlada, odrasla i stara lica sa invaliditetom i članovi njihovih porodica. **Očekivani broj korisnika koji će biti obuhvaćeni projektima nevladinih organizacija jeste najmanje 700.** Lice sa invaliditetom je lice koje ima dugoročna fizička, mentalna, intelektualna ili senzorna oštećenja, koja u sadejstvu sa različitim barijerama mogu otežati puno i efektivno učešće ovih lica u društvu na osnovu jednakosti sa drugima. Usluga dnevnog boravka obezbjeđuje se: 1) djetetu sa smetnjama i teškoćama u razvoju i mladom; 2) odraslom i starom licu sa invaliditetom.Usluga pomoći u kući obezbjeđuje se: 1) djetetu sa smetnjama u razvoju i mladom; 2) odraslom i starom licu sa invaliditetom.Usluga stanovanja uz podršku obezbjeđuje se: 3) odraslom i starom licu sa invaliditetom.Usluga personalne asistencije pruža se korisniku dodatka za njegu i pomoć koji je u radnom odnosu, odnosno uključen u sistem visokog obrazovanja odnosno sistem obrazovanja odraslih.Kako integracija lica sa invaliditetom podrazumijeva djelovanje u više oblasti, **potrebe** na koje projekti treba da odgovore u 2021. godini bazirane su na standardima koji podrazumijevaju: obezbjezbjeđivanje uslova za puno i aktivno učešće lica sa invaliditetom na ravnopravnoj osnovi kroz razvoj i primjenu politike pružanja jednakih mogućnosti, obezbjeđivanje usluga licima sa invaliditetom u skladu sa njihovim realnim potrebama i u skladu sa međunarodnim standardima i mogućnostima države.Pružanjem usluga dnevnog boravka, pomoći u kući, stanovanja uz podršku, personalnog asistenta, kao i nekih drugih inovatnih usluga u okviru socijalne i dječje zaštite će se zadovoljiti svakodnevne potrebe lica sa invaliditetom, to jeste njihovu osnovnu potrebu za potpunim učešćem u zajednici. Obezbjeđivanjem ovih usluga sprečava se institucionalizacija OSI, koji će se svakodnevno kretati u okviru svog društva. Posebno treba istaknuti da će se uspostavljanjem usluge „personalni asistent“ omogućiti osobama sa invalditetom da pronađu adekvatno zaposlenje, a možemo reći da je potreba za zaposlenjem jedna od osnovnih ljudskih potreba.  |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| **“Razvoj usluga podrške za život u zajednici za djecu sa smetnjama u razvoju i lica sa invaliditetom”** | 20 |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: **“Razvoj usluga podrške za život u zajednici za djecu sa smetnjama u razvoju i lica sa invaliditetom”** |
| Najniži iznos finansijske podrške koju će biti moguće ostvariti na osnovu javnog konkursa: **10.000** EURA | Najviši iznos finansijske podrške koju će biti moguće ostvariti na osnovu javnog konkursa: **35.000** EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**
	1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**
	1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija  | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **“Razvoj usluga podrške za život u zajednici za djecu sa smetnjama u razvoju i lica sa invaliditetom”** | 2 | Amela OrahovacMaja Ajanović  |

**Ovjera ministra:**

|  |  |  |  |  |
| --- | --- | --- | --- | --- |
|  |  Kemal Purišić |  |  |  |
|  | Ime i prezime | M.P. | Potpis |  |